Öflugir hlauparar styðja Barnaheill ? Save the Children á Íslandi 21 hlaupari hljóp til góðs fyrir samtökin í nýafstöðnu Reykjavíkurmaraþoni Íslandsbanka . Reykjavíkurmaraþon Íslandsbanka fór fram í tuttugasta og sjöunda sinn 21. ágúst nk . Nýtt vefsvæði , www.hlaupastyrkur.is , var opnað fyrir áheitasöfnun í tengslum við maraþonið þar sem hlauparar gátu sett inn myndir af sér og sagt frá því hvers vegna þeir völdu að hlaupa fyrir tiltekið góðgerðarfélag . Barnaheill – Save the Children á Íslandi færa hlaupurunum og þeim sem hétu á þá hugheilar þakkir fyrir stuðninginn . Hann er ómetanlegur fyrir samtök sem reiða sig á framlög einstaklinga og fyrirtækja . Hlaupararnir heita Arnar Huginn Ingason , Auður Andrésdóttir , Birgir Kristmannsson , Dögg Rúnarsdóttir , Fannar Óli Friðleifsson , Friðleifur Kr . Friðleifsson , Gísli Bachmann , Haukur Arnar Sigurðsson , Helga P Finnsdóttir , Hertha Kristín Benjamínsdóttir , Kristján Ólafur Eðvarðsson , Magnús Björn Jóhannsson , Rakel Dögg Sigurgeirsdóttir , Rakel Sigurðardóttir , Rannveig Oddsdóttir , Rúna Rut Ragnarsdóttir , Salka Kolbeinsdóttir , Sigríður Sveinsdóttir , Tinna Jökulsdóttir , Þóra Hrólfsdóttir og Þórmundur Helgason . Barnaheill – Save the Children eru stærstu alþjóðlegu frjálsu félagasamtökin sem starfa í þágu barna . Framtíðarsýn okkar er heimur þar sem sérhvert barn hefur fengið uppfylltan rétt sinn til lífs , verndar , þroska og þátttöku . Hlutverk okkar er að gjörbylta og bæta meðferð barna um allan heim og ná fram varanlegum breytingum til batnaðar á högum þeirra .